1950 – Die Nasionale Party onder D.F. Malan voer die Groepsgebiedewet deur die Suid-Afrikaanse parlement - soos die Bevolkingsregistrasiewet, 'n sleutelwet van Apartheid.
1936 – Die Spaanse Burgeroorlog, wat tot 1939 sou duur, begin met 'n militêre staatsgreep deur die regse nasionaliste onder generaal Franco in Spaans-Marokko.
1976 – Die openingseremonie van die 21ste Olimpiese Somerspele in Montreal word in die wiele gery deur die onttrekking van 25 Afrika-lande uit protes teen Nieu-Seeland se deelname aan die spele omdat die land 'n rugbytoer na Suid-Afrika onderneem.
2003 – Dr. David Kelly, vermiste Britse wetenskaplike wat betrokke was by die omstredenheid rondom die Verenigde Koninkryk se deelname aan die oorlog in Irak, se liggaam word in 'n bos naby sy huis in Oxfordshire gevind.
1969 – Die Apollo 11-ruimtetuig land op die maan en Neil Armstrong word die eerste mens wat op die maan loop.
1987 – Apartheid - Die groep Afrikaanse Suid-Afrikaners wat tydens die Dakar-beraad met die ANC vergader het, word op die Jan Smuts-lughawe in Johannesburg deur die AWB ingewag.
1971 – Chris Barnard doen die eerste gekombineerde hart-longoorplanting op 'n mens in die Groote Schuur-hospitaal in Kaapstad, Suid-Afrika.
1953 – Fidel Castro lei 'n onsuksesvolle aanval op die Moncada-kaserne en begin daarmee die Kubaanse Rewolusie.